तेव्हापासून आपल्या अभिनयाने त्यांनी प्रेक्षकांची मने जिंकली. 2014 ला आलेल्या 'लय भारी' या अॅक्शनपॅक चित्रपटातून त्यांनी मराठी चित्रपटसृष्टीतही प्रवेश केला. 

रितेशचा 'हाऊसफुल 4' हा चित्रपट दिवाळीच्या मुहूर्तावर प्रदर्शित होण्यासाठी सज्ज आहे. त्याच्या प्रमोशनसाठी रितेश देशमुख आपल्या सहकलाकारांसोबत ठिकठिकाणी फिरताना दिसत आहेत. पण चित्रपटाच्या प्रमोशनसोबतच निवडणुकीला उभ्या असलेल्या आपल्या दोन भावांसाठीही तो जोरदार प्रचार करतानाही दिसत आहेत. 

माजी मुख्यमंत्री दिवंगत विलासराव देशमुख यांना तीन मुलं. थोरले अमित देशमुख गेली दहा वर्षे आमदार आहेत. रितेश यांनी बॉलीवूडमध्ये आपलं बस्तान बसवलं आहे. तर जिल्हा परिषद सदस्य असलेले धीरज पहिल्यांदाच विधानसभेच्या आखाड्यात उतरले आहेत.

विधानसभा निवडणुकीत अमित देशमुख हे लातूर शहर तर धीरज देशमुख हे लातूर ग्रामीण मतदारसंघातून उभे आहेत. दोघांच्याही प्रचारात देशमुख कुटुंबीय आक्रमकपणे उतरले आहेत. नुकत्याच आयोजित एका प्रचारसभेत रितेश देशमुख यांनी आपल्या भावांच्या प्रचारासाठी एक तडफदार भाषण केलं. 

सोप्या गोष्टींची सवय नाही

आपल्या भाषणादरम्यान रितेश यांनी म्हटलं,... आणखी 4000 वर्णांसाठी लेख सुरू ठेवा:
"लातूर शहर आणि लातूर ग्रामीण या मतदारसंघांना प्रचंड मोठा वारसा आहे. विलासराव देशमुख, शिवराज पाटील-चाकूरकर आणि दिलीपराव देशमुख यांचा वारसा या मतदारसंघांना लाभला आहे. आपले आमदार अमित देशमुख आणि आज धीरज देशमुखसुद्धा हा वारसा चालवणार आहेत, याची ग्वाही मला तुमच्या उत्साहात दिसते." 

"मुंबईत असताना बऱ्याच वेळा मला लोकांनी विचारलं,की यावेळी निवडणुकीला उभे राहणार आहात का? अवघड परिस्थिती आहे. त्यावेळी मी म्हटलं, अवघड परिस्थिती असली तर काय झालं? आम्ही लातूरकर आहोत, सोप्या गोष्टींची आम्हाला सवय नाही. तुमचा आशीर्वाद असेल, प्रेम असेल आणि विश्वास असेल तर इथं कुठलीही गोष्ट अडचणीची आहे, असं मला वाटत नाही."

राजकीय परिस्थितीवर भाष्य

भाषणात रितेश यांनी पुढं म्हटलं, "आमचा व्यवसाय अॅक्टींगचा आहे. आम्हाला मेकअप करून कॅमेऱ्यासमोर उभं राहावं लागतं. तेव्हाच चांगलं दिसतो. यांच्या रस्त्यात इतके खड्डे आहेत. निवडणुकांपूर्वी हे खड्डे भरतील. हे म्हणजे मेकअप करण्यासारखं आहे. मेकअप किती जरी चांगला असला तरी तो खरा चेहरा लपवू शकत नाही. तुमचा खरा चेहरा लोकांसमोर येणार आणि आलेला आहे. मी विरोधकांना सांगू इच्छितो, की तुम्ही आता काळजी करा."

बॉलीवूड अभिनेते राजकीय घडामोडींवर भाष्य करणं सहसा टाळताना दिसतात. पण रितेश देशमुख सडेतोड भाषणं करतात. गेल्या काही काळात तसंच यंदाच्या निवडणुकीत ते बऱ्यापैकी सक्रीय झाले आहेत. सध्याच्या राजकीय परिस्थितीवर टीकाही करताना दिसतात. एरवी फक्त आकर्षक फोटों आणि चित्रपटविषयक प्रमोशनने भरलेलं त्यांचं ट्विटर अकाऊंट यंदा राजकीय पोस्टनी फुलून गेलं आहे.

बॉलिवुडवर लक्ष केंद्रीत

रितेश यांच्या राजकारणाच्या प्रवेशावर तसंच निवडणूक लढवण्याबाबत वारंवार चर्चा होत असतात. पण राजकारणात उतरण्याची त्यांची मानसिकता सध्यातरी नाही, असं सकाळचे वरीष्ठ पत्रकार हरी तुगावकर सांगतात.

त्यांनी सांगितलं, "राजकीय कुटुंबातून असल्यामुळे रितेशच्या राजकारणातील प्रवेशाबद्दल बोललं जातं. पण सध्या रितेशनी अभिनय क्षेत्रावर आपलं लक्ष केंद्रीत केलेलं आहे. बहुतांश वेळ ते मुंबईतच असतात. रितेश देशमुखांना अनेकदा राजकारणावर प्रश्न विचारले जातात. आपण राजकारणात प्रवेश करणार असल्याच्या शक्यता त्यांनी त्या-त्या वेळी फेटाळून लावल्या आहेत." 

लोकसभेची तयारी?

लोकसभा निवडणुकीपूर्वी रितेश देशमुख लोकसभा निवडणूक लढवणार, अशी चर्चा होती. तेव्हा रितेश यांनी सध्या आपला तसा...